**Arvoisat huoltajat**

**Tervetuloa tutustumaan!**

Haluaisin tutustua kaikkiin valvontaluokkani perheisiin. Joensuun yläkouluissa on tapana tavata seiskaluokan alussa Lapset puheeksi (LP) -keskustelun äärellä. Se antaa hyvän kokonaiskuvan nuoren elämästä. Kun tunnen nuoren, pystyn paremmin ottamaan hänet huomioon ja tukemaan koulutyössä.

Miten voit valmistautua keskusteluun?

* Varaa keskusteluaika (noin 45 min) Wilman varauskalenterista.
* Jos suinkin ehdit, juttele etukäteen LP:n teemoista nuoren kanssa (teemat alla).
* Keskustelussa on mukana **oppilas**, huoltaja(t) ja opettaja.
* Voidaan tavata myös etänä tai hybridinä.
* Jutellaan rennolla otteella. Jos on joku teema, josta et halua keskustella, jätetään se pois. Kaikkien mielipide on yhtä arvokas.
* Keskustelu on luottamuksellinen ja vapaaehtoinen, mutta kokemusten mukaan hyödyllinen startti onnistuneelle yläkoulutaipaleelle.
* Keskustelun sisältöjä ei kirjata mihinkään. Ainostaan Wilmaan tulee merkintä, että keskustelu on pidetty.

.

LP-keskustelussa huomio kiinnitetään oppilaan vahvuuksiin.

Mikäli huolenaiheita ilmenee, suunnitellaan yhdessä, mitä lisätukea tarvitaan (esim. erityisopetus, opiskeluhuolto) ja edetään suunnitelman mukaan. Tarvittaessa voidaan kutsua koolle neuvonpito yhdessä huoltajan kanssa.

VAHVUUS- asia, joka sujuu normaalisti arjessa

HAAVOITTUVUUS – asia, joka ei suju ja vaatii huomiota nyt tai tulevaisuudessa

Tervetuloa tutustumaan.

terveisin\_\_\_\_\_\_\_\_\_\_\_\_\_\_\_\_\_\_

Keskustelurunko eli lokikirja yläkoululaiselle:

LOKIKIRJA 7. LK:

<https://mieli.fi/wp-content/uploads/2021/06/Lapset-puheeksi-lokikirja-ylakouluihin.pdf>

LP-keskustelun teemat on koottu seuraavalle sivulle:

**LAPSET PUHEEKSI KESKUSTELUN TEEMAT - KOULUN LOKIKIRJA**

 (L=lapsi/nuori, V=huoltaja, O=opettaja)

1. **Keskustelun avaus.** Tutustumista. Kuulumisia perheestä, kodista ja koulusta. (L,V,O)
2. Lapsen/nuoren **mieliala** kotona, koulussa ja kavereiden kanssa. (L,V,O)
3. Lapsen/nuoren **toiminta ja käyttäytyminen** kotona, koulussa ja kavereiden kanssa. (L,V,O)
4. **Arkisten toimien sujuminen kotona**. (L,V)

Syöminen, nukkuminen, kouluun lähtö ja kotiintulo, pelaaminen ja some, harrastukset, läksyt.

1. **Koulupäivän rutiinien sujuminen**. (L,O)

Kouluun tulo ja kotiin lähtö, oppitunnit, ruokailu, välitunnit ja siirtymä, pelaaminen ja some, ryhmässä toiminen, poissaolot ja myöhästymiset.

1. **Oppimisen sujuminen**. (L,V,O)
2. **Koulussa viihtyminen**. (L,V,O)
3. **Vapaa-ajan** toiminta ja kiinnostuksen kohteet/harrastukset. (L,V,O)
4. **Ristiriitatilanteet** kotona, koulussa ja ystäväpiirissä. Keinot selvitä konflikteista. (L,V,O)
5. Haluatteko tuoda esille jotain **erityistä huolta** lapsesta/nuoresta? (L,V,O)
6. Onko vielä koulussa/kotona/muussa elämänpiirissä **asioita, joilla voisi olla merkitystä lapsen/nuoren hyvinvoinnille ja pärjäävyydelle?**
7. Kuka/ketkä ovat **koulun turvallisia aikuisia** lapselle/nuorelle?
8. **Lapsen/nuoren tukiverkko** kotona. Tuen tarve? (L,V,O)
9. **Kasvatuspäämäärät** kotona ja koulussa. (V,O)

**TOIMINTASUUNNITELMA. MILLÄ KONKREETTISILLA TOIMILLA VOISIMME YHDESSÄ TUKEA LAPSEN/NUOREN PÄRJÄÄVYYTTÄ?**